42 Huden. 



nødvendig for at opnaa dette Resultat, er bragt til den videste 

 Udvikling hos Flagermusene (Fig. 30). Jeg vil imidlertid ikke dvæle 



Fig. 30. Flagermus. (Bogstaverne betegne de forskellige Knogler 

 ved deres Begyndelsesbogstav.) 



længere herved for ikke at foregribe Undersøgelser, som vi senere 

 komme til. Hvad jeg her har meddelt Dem vil være nok til at vise, 

 indenfor hvilke Grænser Pattedyrenes Legemsform kan omdannes. 



Huden. 



Læderhud. Huden, som bedækker Pattedyrenes Legemer, er selv beklædt 



med Ha ar. Den er bevægelig, og man kan uden at foraarsage 

 alvorlige anatomiske Forstyrrelser fjærne den fra Legemet. Den 

 besidder en vis Tykkelse, og dersom vi skære den igennem efter 

 Tykkelsen, finde vi, at den er sammensat af to Lag (Fig. 31). 



Det dybest liggende af disse Lag indeholder talrige Nerver og 

 Blodkar; dets Overflade er besat med smaa Ophøjninger som man 

 kalder Papiller (Fig. 32). I mange af disse Papiller løber der en 

 fin Nervetraad ud, hvilket er Grunden til Hudens overordentlige 

 Følsomhed; naar vi senere tale om Sansningen, skulle vi komme 

 tilbage dertil. 



Over Papillerne ligge flere Rækker Celler, af hvilke de underste 

 ere ordnede regelmæssig og have en ægdannet Form, medens de 

 længere oppe blive mere og mere uregelmæssige og fladtrykte. Paa 



